Agnes Jürgens

Agnes Jürgens (6. detsember 1953 Võrumaa – 14. detsember 2020) oli eesti ajakirjanik ja suhtekorraldaja. 

Jürgens õppis Tartu 8. Keskkoolis (kirjandusõpetaja Vello Saage), seejärel Tartu Riiklikus Ülikoolis ja Tallinna Pedagoogilises Instituudis, mille lõpetas 1984. aastal eesti filoloogina.

Alates 1976. aastast töötas ta reporteri, korrespondendi ja toimetajana ajalehtedes Edasi, Maaleht, Postimees, Rahva Hääl ning selle baasil loodud Eesti Sõnumites ja Sõnumilehes; ajakirjades Täheke, Aja Pulss ja Luup. Tegi kaastööd ajalehele Noorte Hääl, ajakirjale Nõukogude Naine ja Eesti Televisiooni maaelusaadetele.

1999–2017 töötas Agnes Jürgens suhtekorraldajana Tervisekaitseinspektsioonis, Keskkonnaministeeriumis ja Maa-ametis.

Alates 2017. aastast oli ta vabakutseline, toimetas raamatuid ja artiklikogumikke.

Kategooria:Eesti ajakirjanikud
Kategooria:Eesti suhtekorraldajad
Kategooria:Metsakalmistule maetud
Kategooria:Sündinud 1953
Kategooria:Surnud 2020